**INFORMACIJA APIE MAŽEIKIŲ „ŽIBURĖLIO“ PRADINĖJE MOKYKLOJE**

**VYKDOMUS MOKINIŲ PERIODINIUS PROFILAKTINIUS TYRIMUS**

**I. BENDROJI INFORMACIJA**

**Tyrimo organizatorius ir koordinatorius**

Mažeikių „Žiburėlio“ pradinė mokykla

**Už tyrimo atlikimo organizavimą atsakingas asmuo**

Mažeikių VSP specialistė Vitalija Pocienė

**Tyrimo tikslas**

Jūsų dalyvavimas tyrime labai svarbus, nes atliekant tyrimus yra siekiama užtikrinti COVID-19 ligos (koronaviruso infekcijos) tarp mokyklos bendruomenės narių plitimo kontrolę, mažinti COVID-19 ligos židinių mokyklose skaičių, atsižvelgiant į kiekvienos klasės mokinių tyrimo rezultatus, bus priimtas sprendimas dėl tolesnio saugaus mokinių kontaktinio ugdymo mokykloje.

**Tyrimo atlikimo pagrindas**

Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2021 m. balandžio 21d. sprendimas Nr. V-890 „Dėl pavedimo organizuoti, koordinuoti ir vykdyti bandomąjį savanorišką profilaktinį tyrimą ugdymo įstaigose“ ar jį keičiantis teisės aktas bei šio sprendimo pagrindu priimtas Mažeikių rajono savivaldybės administracijos direktoriaus įsakymas.

**Numatoma testavimo pradžia**

1 -4 klasių mokiniams- 2021-05-10 (pagal Vyriausybės sprendimą)

**Tyrimo atlikimas**

**UGDYMO PROCESO METU**. Jei sutinkate dalyvauti tyrime, atliekant Jūsų atstovaujamam vaikui profilaktinį tyrimą bus atliekamas nosies landų tepinėlių ėminių kaupinių tyrimas SARS-CoV-2 (2019-nCoV) RNR nustatyti tikralaikės PGR metodu, kai ėminiai paėmimo vietoje grupuojami toje pačioje virusologinėje terpėje (kaupinių PGR tyrimas).

Jūsų atstovaujamas vaikas kontaktinio ugdymo proceso metu ne dažniau kaip kas 4 dienas ir ne rečiau kaip kas 7 dienas bus profilaktiškai periodiškai tiriamas dėl COVID-19 ligos nustatymo.

**Tyrimas bus atliekamas Mažeikių „Žiburėlio“ pradinėje mokykloje.**

Jei **kaupinių PGR** **tyrimo rezultatas, atliekant periodinį mokinių tyrimą, bus TEIGIAMAS,** būsite informuotas (-a) trumpąja žinute, kad Jūsų atstovaujamas vaikas turi būti užregistruotas [www.1808.lt](http://www.1808.lt) elektroniniu būdu ar telefonu 1808 PGR profilaktiniam tyrimui ir privalo izoliuotis Izoliavimo taisyklių nustatyta tvarka iki PGR tyrimo rezultatų gavimo. Neatlikus PGR profilaktinio tyrimo, Jūsų atstovaujam vaikui galios asmens, turėjusio didelės rizikos COVID-19 kontaktą, izoliavimosi reikalavimai. Šiuo atveju apie PGR tyrimo rezultatus Jūs turėsite pranešti mokyklos direktoriui ar jo įgaliotam asmeniui tel. +370 443 66346 arba el. paštu: *ziburelio.pradine@gmail.com*

**Dalyvio teisės**

Dalyvavimas kontaktinio ugdymo procese ir profilaktiniame tyrime ugdymo įstaigose yra **savanoriškas**, todėl turite teisę atsisakyti jame dalyvauti, o pradėjęs (-usi) galėsite bet kada iš jo pasitraukti, parašydamas (-a) laisvos formos prašymą. Atsisakę dalyvauti šiame tyrime toliau ugdymą tęsite nuotoliniu būdu.

**II. ASMENS DUOMENŲ TVARKYMO SĄLYGOS**

Tyrimo metu Jūsų, Jūsų vaiko ir kitų namų ūkį sudarančių asmenų asmens duomenis (vardą, pavardę, asmens kodą, telefono ryšio numerį, tyrimo duomenis (tyrimo rezultatą, tyrimo atlikimo datą), priežastį, dėl kurios negali būti tiriamas), siekdamas užtikrinti sveikas ir saugias kontaktinio mokymosi sąlygas ir atlikti tam būtiną profilaktinį tyrimą, tvarkys šis duomenų valdytojas:

*Mažeikių „Žiburėlio“ pradinė mokykla, juridinio asmens kodas: 191814839, adresas: Gamyklos 4, LT- 89227 Mažeikiai, tel. +370 443 66346, el.p. ziburelio.pradine@gmail.com*

Asmens duomenys tvarkomi vadovaujantis Bendrojo duomenų apsaugos reglamento (toliau – BDAR) 6 straipsnio 1 dalies a punktais, taip pat 9 straipsnio 2 dalies a punktu, t. y. Jums sutikus, ir bus saugomi Mokykloje ne ilgiau negu 14 kalendorinių dienų po mokslo metų pabaigos.

L. e. p. direktorė Vitalija Radvilienė